**Ministru kabineta rīkojuma projekta**

**„Grozījums Ministru kabineta 2015.gada 27.novembra rīkojumā Nr.741**

**„Par apropriācijas pārdali”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir precizēt 2015.gadā SIA „Bobsleja un kamaniņu trase „Sigulda”” piešķirto valsts budžeta līdzekļu izlietojuma mērķi, lai bobsleja kamanu pacelšanas lifta nomaiņai un junioru starta estakādes projektēšanai un būvniecībai piešķirtos, bet neizlietotos līdzekļus 264 370,71 *euro* apmērā varētu izmantot priekšizpētei par iespēju pielāgot Bobsleja un kamaniņu trasi „Sigulda” Ziemas Olimpisko spēļu bobsleja, skeletona un kamaniņu sporta sacensību sarīkošanai, kā arī citu ar Bobsleja kamaniņu trases „Sigulda” attīstību saistītu izmaksu segšanai. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Ministru kabineta 2018.gada 12.jūnija sēdē Izglītības un zinātnes ministrijai (turpmāk – IZM) dotais uzdevums (prot. Nr.28 27.§., 4.punkts) sagatavot un noteiktā kārtībā iesniegt izskatīšanai Ministru kabineta sēdē Ministru kabineta rīkojuma projektu par grozījumu Ministru kabineta 2015.gada 27.novembra rīkojumā Nr.741 „Par apropriācijas pārdali”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2015.gada 27.novembra rīkojuma Nr.741 „Par apropriācijas pārdali”” 1.1.apakšpunktu uz IZM 2015.gada valsts budžeta programmas 09.00.00 „Sports” apakšprogrammu 09.04.00 „Sporta būves” tika pārdalīti 300 000 *euro*, lai nodrošinātu Bobsleja un kamaniņu trases „Sigulda” infrastruktūras uzlabošanu, tai skaitā 150 000 *euro* bobsleja kamanu pacelšanas lifta nomaiņai un 150 000 *euro* junioru starta estakādes projektēšanai un būvniecībai. Veicot jauna lifta iegādei un uzstādīšanai nepieciešamās iepirkuma procedūras, tika secināts, ka, ņemot vērā Bobsleja un kamaniņu trases „Sigulda”” specifiku (nestandarta lifta šahtas izmēri un citus aspektus), lietderīgāk ir veikt esošā lifta rekonstrukciju, tādejādi nodrošinot lifta atbilstību attiecīgajām drošības prasībām. Tāpat SIA „Bobsleja un kamaniņu trase „Sigulda”” izstrādāja vairākus junioru starta estakādes risinājuma variantus (skiču projektus), tomēr, ņemot vērā drošības aspektus (tai skaitā jaunākās Starptautiskās Kamaniņu sporta federācijas (*Federation Internationale de Luge de course* – FIL) prasības, tika pieņemts lēmums lietderības un drošības apstākļu dēļ projekta īstenošanu neturpināt, kā rezultātā tehniskais projekts netika izstrādāts un attiecīgi arī netika veikti būvniecības darbi. Iepriekšminētā rezultātā no bobsleja kamanu pacelšanas liftu nomaiņai piešķirtajiem 150 000 *euro* lifta rekonstrukcijai tika izlietoti 24 129,29 *euro*, savukārt no junioru starta estakādes projektēšanai un būvniecībai piešķirtajiem 150 000 *euro* junioru starta estakādes skiču projekta izstrādei tika izlietoti 11 500 *euro*. Tādejādi kopā minētajiem mērķiem tika izlietoti 35 629,29 *euro*, savukārt līdzekļu atlikums 264 370,71 *euro* apmērā joprojām atrodas SIA „Bobsleja un kamaniņu trase „Sigulda”” Valsts kases kontā. Ministru kabineta 2018.gada 12.jūnija sēdē, izskatot informatīvo ziņojumu „Par sadarbību ar Stokholmu (Zviedrija) kandidēšanas procesā uz 2026.gada Ziemas Olimpisko spēļu rīkošanu” (TA-1096)[[1]](#footnote-2), IZM tika uzdots (prot. Nr.28 27.§., 3.1.apakšpunkts) nodrošināt, ka SIA „Bobsleja un kamaniņu trase „Sigulda”” līdz 2018.gada 15.septembrim veic priekšizpēti par iespēju pielāgot Bobsleja un kamaniņu trasi „Sigulda” Ziemas Olimpisko spēļu bobsleja, skeletona un kamaniņu sporta sacensību sarīkošanai un ar to saistītajām provizoriskajām izmaksām. Vienlaikus Ministru kabinets nolēma (prot. Nr.28 27.§., 4.punkts) konceptuāli atbalstīt ar Ministru kabineta 2015.gada 27.novembra rīkojuma Nr.741 „Par apropriācijas pārdali” 1.1.apakšpunktu Bobsleja un kamaniņu trases „Sigulda” infrastruktūras uzlabošanai (bobsleja kamanu pacelšanas lifta nomaiņai un junioru starta estakādes projektēšanai un būvniecībai) SIA „Bobsleja un kamaniņu trase „Sigulda”” piešķirto, bet neizlietoto valsts budžeta līdzekļu 264 370,71 *euro* apmērā novirzīšanu minētās priekšizpētes veikšanai un citu ar Bobsleja kamaniņu trases „Sigulda” attīstību saistītu izmaksu segšanai (SIA „Bobsleja un kamaniņu trase „Sigulda””), kā arī uzdeva IZM sagatavot un noteiktā kārtībā iesniegt izskatīšanai Ministru kabineta sēdē attiecīgu Ministru kabineta rīkojuma grozījuma projektu.Ņemot vērā faktu, ka izvērsta informācija par iepriekšminēto līdzekļu pārdali sniegta Ministru kabineta 2018.gada 12.jūnija sēdē izskatītajā un pieņemtajā informatīvajā ziņojumā „Par sadarbību ar Stokholmu (Zviedrija) kandidēšanas procesā uz 2026.gada Ziemas Olimpisko spēļu rīkošanu” (TA-1096), papildus informācija šajā sākotnējās ietekmes novērtējuma ziņojumā (anotācijā) netiks sniegta.Ievērojot minēto, IZM ir izstrādājusi Ministru kabineta rīkojuma projektu „Grozījums Ministru kabineta 2015.gada 27.novembra rīkojumā Nr.741 „Par apropriācijas pārdali”” (turpmāk – Rīkojuma projekts), kurš paredz jaunā redakcijā izteikt minētā Ministru kabineta rīkojuma 1.1.apakšpunktu, tādejādi precizējot 2015.gadā SIA „Bobsleja un kamaniņu trase „Sigulda”” piešķirto (apropriācijas kārtībā pārdalīto) valsts budžeta līdzekļu izlietojuma mērķi. Iepriekšminētā rezultātā bobsleja kamanu pacelšanas lifta nomaiņai un junioru starta estakādes projektēšanai un būvniecībai piešķirtos, bet neizlietotos līdzekļus 264 370,71 *euro* apmērā varēs izmantot priekšizpētei par iespēju pielāgot Bobsleja un kamaniņu trasi „Sigulda” Ziemas Olimpisko spēļu bobsleja, skeletona un kamaniņu sporta sacensību sarīkošanai, kā arī citu ar Bobsleja kamaniņu trases „Sigulda” attīstību saistītu izmaksu segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar SIA „Bobsleja un kamaniņu trase „Sigulda””. |
| 4. | Cita informācija | Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā faktu, ka Rīkojuma projekts paredz precizēt 2015.gadā SIA „Bobsleja un kamaniņu trase „Sigulda”” piešķirto (apropriācijas kārtībā pārdalīto) valsts budžeta līdzekļu izlietojuma mērķi, tam tiešā veidā nav ietekme uz valsts budžetu.Vienlaikus atzīmējams, ka saistībā ar Rīkojuma projektā paredzēto līdzekļu pārdali Ministru kabineta 2018.gada 12.jūnija sēdē izskatītajā un pieņemtajā informatīvajā ziņojumā „Par sadarbību ar Stokholmu (Zviedrija) kandidēšanas procesā uz 2026.gada Ziemas Olimpisko spēļu rīkošanu” (TA-1096) norādīts, ka priekšizpētes un citu ar Bobsleja un kamaniņu trases „Sigulda” attīstību saistīto izmaksu segšana radīs negatīvu ietekmi uz vispārējās valdības budžeta bilanci 264 370,71 *euro* apmērā, tai skaitā 2018.gadā, ko Ministru kabinets, apstiprinot iepriekšminēto informatīvo ziņojumu, pieņēma zināšanai. Papildus informāciju šajā jautājumā skatīt iepriekšminētajā informatīvajā ziņojumā.Rīkojuma projekta pieņemšanas gadījumā 2015.gadā SIA „Bobsleja un kamaniņu trase „Sigulda”” ar Bobsleja un kamaniņu trases „Sigulda” attīstību saistīto izmaksu segšanai piešķirtā finansējuma (kopā 300 000 *euro*) faktiskais sadalījums būs šāds:1. bobsleja kamanu pacelšanas lifta rekonstrukcijai – 24 129,29 *euro* [līdzekļi jau izlietoti];
2. junioru starta estakādes risinājuma variantu izstrādei – 11 500 *euro* [līdzekļi jau izlietoti];
3. priekšizpētei par iespēju pielāgot Bobsleja un kamaniņu trasi „Sigulda” Ziemas Olimpisko spēļu bobsleja, skeletona un kamaniņu sporta sacensību sarīkošanai un ar pielāgošanu saistītajām provizoriskajām izmaksām, kā arī citu ar Bobsleja kamaniņu trases „Sigulda” attīstību saistītu izmaksu segšanai – 264 370,71 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Lai gan Ministru kabineta 2015.gada 27.novembra rīkojuma Nr.741 „Par apropriācijas pārdali” 3.punkts paredzēja Saeimas Budžeta un finanšu (nodokļu) komisijas informēšanu par apropriācijas pārdali, IZM ieskatā šajā gadījumā par apropriācijas pārdales rezultātā piešķirto valsts budžeta līdzekļu izlietojuma mērķu precizēšanu Saeimas Budžeta un finanšu (nodokļu) komisiju nav nepieciešams informēt, jo:1. šādu pienākumu neparedz tiesību akti (Likums par budžetu un finanšu vadību un likums „Par valsts budžetu 2018.gadam” šādu pienākumu paredz attiecībā uz apropriācijas pārdali, kura skar gadskārtējo valsts budžetu);
2. ar iepriekšminēto Ministru kabineta rīkojumu SIA „Bobsleja un kamaniņu trase „Sigulda”” piešķirtā finansējuma pamatmērķis, kurš noteikts tā 1.1.apakšpunkta ievaddaļā – Bobsleja un kamaniņu trases „Sigulda” infrastruktūras uzlabošana, pēc būtības netiek mainīts.
 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Rīkojuma projekts šo jomu neskar |

Izglītības un zinātnes ministrs Kārlis Šadurskis

Severs 67047935

edgars.severs@izm.gov.lv

1. Pieejams: *<http://tap.mk.gov.lv/doc/2018_06/IZMZino_120618_OS2026.1096.docx>* [↑](#footnote-ref-2)